&Pamela.Roberts;
Tomas
Straupis

    tomasstraupis@gmail.com

Vertė
2010-10-25
&kde; 4.5

# &konqueror; – žiniatinklio naršyklė

Naršoma www.konqueror.org

## Prisijungimas prie interneto

Prisijungę prie interneto galite naudoti &konqueror; žiniatinklio naršymui. Tai daryti taip pat paprasta, kaip ir našryti po vietinius failus. Įrankių lango lauke Vieta įrašykite nuorodą (&URL;) ir spauskite &Enter;, to užteks!

- Jei prisijungimui naudojate skambinantį modemą, tai jūs naudosite &kppp; arba kokią kitą panašią programą.

- Jei jūsų kompiuteris prijungtas prie vietinio tinklo (LAN), kuriame yra įgaliotasis serveris, leidžiantis jums jungtis prie interneto, tai jūs turėsite nustatyti &konqueror;, kad jis naudotų įgaliotajį serverį. Tai galite padaryti parinkę meniu punktą Nustatymai Konfigūruoti Konqueror... ir atsidariusiame dialoge parinkę Žiniarinklio naršymas Įgaliotasis serveris.

- Jei jums pasisekė ir jūs turite greitaeigį kabelinį ryšį, tai paslaugos tiekėjas tikriausiai jums davė išorinį kabelinį modemą, kuriam reikia ryšio su jūsų mašina. Deja detali informacija, kaip naudoti tokį prisijungimą, priklauso nuo IPT (interneto paslaugos tiekėjo) ir dalinai nuo to, kurią naudojate Linux/&UNIX; distribuciją. Kai kurie IPT prijungia savo klientus per įgaliotąjį serverį, tokiu atveju reikės jį nurodyti &konqueror; nustatymuose. Informacijos galite rasti savo distribucijos sąrašyno laiškų archyvuose.

Klaidos pranešimas Nežinomas mazgas paprastai reiškia, kad &konqueror; neranda prisijungimo prie interneto arba kad įvedėte neteisingą &URL;.

## Naršymas ir paieška

Prisijungę prie interneto, naršyti su &konqueror; galite lygiai taip pat, kaip ir su bet kuria kita naršykle.

Įrašykite nuorodą į vietos įrankinės langą ir spauskite &Enter; arba kairįjį pelės mygtuką ant mygtuko Eiti, esantį dešinėje vietos juostos pusėje. &konqueror; atsiųs ir parodys nurodytą puslapį. Jei puslapį buvote įkėlę anksčiau, konquererio automatinio teksto baigimo savybė gali padėti rašant nuorodą antrą kartą. Taipogi šoninėje juostoje galite peržvelgti istoriją. Jei norite naudoti vieną iš žiniatinklio paieškos variklių, jums padės konquererio savybė žiniatinklio trumpės.

Eiti į puslapio nuorodos puslapį galite paspaudę ant jos kairįjį pelės mygtuką.

Norėdami atverti nuorodą naujoje konquererio kopijoje palikdami atidarytą ir dabartinę kopiją, spauskite ant nuorodos dešinį pelės mygtuką ir iš meniu parinkite Atverti naujame lange. Taipogi galite norėti Atverti naujoje kortelėje, naršymas su kortelėmis leis atverti daugiau nei vieną puslapį viename &konqueror; lange ir greitai persijunginėti tarp norimų puslapių vienu pelės paspaudimu.

Galite pasirinkti vieną iš žiūrėjimo būdų parinkę meniu punktą Langas Skaidyti rodymą į kairę ir dešinę (&Ctrl; &Shift;L) / Langas Skaidyti rodymą į viršų ir apačią (&Ctrl; &Shift;T). Šiuo atveju galėsite matyt skirtingus puslapius vienu metu. Tai gali būti naudingą, jei peržiūrinėjate sudėtingus HTML puslapius, tik įsitikinkite, kad taip darant nedidelis mažas kvadračiukas apatinėje dešinėje pusėje yra tuščias.

Norėdami grįžti į ankstesnį puslapį spauskite &Alt;Kairėn kombinaciją, įrankinės mygtuką Atgal arba meniu parinktį Eiti Atgal.

Analogiškai, jei grįžte atgal, galite eiti pirmyn paspaudę &Alt;Dešinėn, mygtuką Pirmyn arba meniu parinktį Eiti Pirmyn.

Jei dėl kokios nors priežasties norite sustabdyti atsiuntimą, spauskite mygtuką &Esc;, įrankinės mygtuką Sustabdyti arba meniu punktą Rodymas Sustabdyti.

Jei žiūrite puslapį įjungę HTML įrankinę, turėtumėte matyti du naujus ženkliukus ir . Jei sunku skaityti puslapio tekstą, šių mygtukų pagalba galite keisti teksto dydį. Kaip ši parinktis veiks priklauso nuo to, kaip buvo sukurtas konkretus puslapis.

## Naršymas kortelėse

Naudojant šią savybę Konqueroris rodo daugiau nei vieną puslapį viename lange ir leidžia persijungti tarp jų naudojant korteles. Tokiu būdu galite fone siųstis vieną puslapį ir tuo pačiu metu kitoje kortelėje skaityti kitą puslapį.

Norėdami naudoti naršymą kortelėse, spauskite ant nuorodos dešinį pelės mygtuką ir parinkite Atverti naujoje kortelėje arba spauskite vidurinį pelės mygtuką. Puslapis bus atsiųstas ir rodomas įprastiniu būdu tik su kortelėmis viršuje. Vienoje kortelėje bus rodomas vienas puslapis. Persijungti į atitinkamą puslapį galima arba paspaudus kairįjį pelės mygtuką ant kortelės, arba naudojant klavišų kombinacijas &Ctrl;, ir &Ctrl;., leidžiančia persijungti į gretimas korteles. Taipogi galima persijungti į kitą kortelę sukant pelės ratuką užvedus pelės žymeklį ant kortelių juostos. Du kartus paspaudus ant tuščios kortelių juostos dalies bus atverta nauja tuščia kortelė.

Nustatymų dialogo skilties Bendrieji parinktis Atverti naujas korteles foniniu režimu leidžia atidarinėti nuorodas naujose kortelėse, kurios nerodomos tol, kol jūs nepaspausite ant jų kairiuoju pelės mygtuku.

Nustatymai Konfigūruoti Konqueror... dialogo skiltyje Bendrieji pažymėjus parinktį Atverti nuorodas naujoje kortelėje vietoje naujo lango, spaudžiant vidurinį pelės mygtuką nuoroda bus atverta naujoje kortelėje, o jei spausdami vidurinį mygtuką laikysite nuspaudę &Shift; – nuoroda bus atidaryta kitoje kortelėje foniniu režimu.

Paspaudus ant kortelės dešinį pelės mygtuką bus rodomos šios parinktys:

Nauja kortelė (&Ctrl;T)

  Atidaro naują tuščią kortelę. Puslapį į kortelę atsiųsti galite arba įrašę nuorodą (&URL;) vietos lauke, arba parinkę ją iš žymelių įrankinės ar istorijos šoninės juostos.

Dubliuoti kortelę (&Ctrl;D)

  Sukuria kortelės su puslapiu dublikatą.

Įkelti kortelę iš naujo (F5)

  Iš naujo įkelia dabartinės kortelės turinį.

Kitos kortelės

  Rodo submeniu su visomis kitomis kortelėmis. Čia galite pasirinkti kortelę, į kurią norite persijungti.

Kitos kortelės Iš naujo įkelti visas korteles (&Shift;F5)

  Iš naujo įkelia visų kortelių turinį.

Kitos kortelės Užverti kitas korteles

  Užveria visas korteles išskyrus pažymėtąją.

Atkabinti kortelę (&Ctrl;&Shift;B)

  Ši parinktis pašalina pažymėtą kortelę iš dabartinio Konquererio lango ir atidaro ją naujame Konquerorio lange.

Užverti kortelę (&Ctrl;W)

  Uždaro pažymėtą kortelę.

## Žiniatinklio trumpės

Įjungus šį funkcionalumą žiniatinklio trumpių pagalba galima siųsti paieškos užklausą prieš tai neįkrovus paieškos svetainės.

Pavyzdžiui vietos juostoje įvedus `gg:konqueror` ir paspaudus &Enter; bus vykdoma puslapių, susijusių su &konqueror;, paieška naudojant Google.

Norėdami pažiūrėti, kokios yra įvestos žiniatinklio trumpės ir galbūt pridėti savo, naudokite meniu punktą Nustatymai Konfigūruoti Konqueror... ir atverkite skilti Žiniatinklio trumpės.

Norėdami sukurti naują trumpę spauskite Nauja..., bus parodytas dialogas, kuriame galėsite įvesti jūsų naujos trumpės parinktis. Pirmame lauke įveskite žmogui suprantamą paieškos tiekėjo pavadinimą. Pavyzdžiui Google.

Kitame lauke įveskite &URI;, kuris naudojamas paieškoje. Visas ieškomas tekstas gali būti nurodytas kaip `\{@}` arba `\{0}`. Rekomenduojama versija yra `\{@}`, nes ji iš atsakymo eilutės pašalina visus užklausos kintamuosius (pavadinimas=reikšmė), kai tuo tarpu `\{0}` pakeičiama nemodifikuota užklausos eilute.

Galite naudoti `\{1}` ... `\{n}`, kad nurodytumėte konkrečius užklausos žodžius ir `\{`pavadinimas`}`, kad naudotojo užklausoje nurodytumėte reikšmę ``pavadinimas`=reikšmė`. Taipogi galima nurodyti daugiau nei vieną nuorodą iš karto (pavadinimai, skaičiai ir eilutės), pavyzdžiui `(\{`pavadinimas1`,`pavadinimas2`,...,"eilutė"})`. Pirma atitinkanti reikšmė (iš kairės) bus naudojama kaip pakeitimo reikšmė galutiniam &URI;. Kabutėmis apgaubta eilutė gali būti naudojama kaip numatytoji reikšmė, jei netinka niekas iš nurodyto nuorodų sąrašo.

Norėdami tiesiog sukurti paprastą žiniatinklio trumpę, reikia tik &URI;, kuris naudojamas paieškos variklyje. Tęsiant ankstesnį Google pavyzdį, įvestume `http://www.google.com/search?q=\{@}&ie=UTF-8&oe=UTF-8`. Dažniausiai nesunkiai suprasite, kur reikia įrašyti `\{@}` įvykdę užklausą ir tada išanalizavę adreso &URL;. Pavyzdžiui atlikus Google paiešką su kriterijumi &konqueror;, bus sukurtas toks &URL;: http://www.google.com/search?q=konqueror&ie=UTF-8&oe=UTF-8. Jums tereikia pakeisti &konqueror; į `\{@}`, kad gautumėte reikiamą &URI;.

Trečiame lauke reikia įvesti &URI; trumpę. Pavyzdžiui `gg`, jei norite rašyti `gg:konqueror`. Kitoje parinktyje — iškrentančiame meniu — turite parinkti teksto koduotę, kuri bus naudojama formuojant paieškos užklausą. Įvedus visas parinktis spauskite &Enter; ir nuo tada galėsite naudoti naują žiniatinklio trumpę naršyklėje &konqueror;.

## Prieigos klavišai

&konqueror; pilnai palaiko &HTML; atributą `accesskey` formose ir nuorodose. Prieigos klavišai leidžia naudoti klaviatūrą ten, kur paprastai reikėtų pelės, – pavyzdžiui spaudžiant nuorodą. Šios savybės privalumas yra tas, kad naudotojai gali sąveikauti su puslapiu ne tik naudodami pelę.

Šią savybę reikia įjungti įgalinus parinktį Įgalinti prieigos klavišo aktyvavimą su Vald(Ctrl) klavišu, esančią nustatymų skiltyje Žiniatinklio naršymas.

Norėdami įjungti prieigos klavišus, spauskite ir atleiskite &Ctrl;. Tą padarius, jei kokia nors nuoroda turi atributą `accesskey`, jo simbolis pasirodys virš nuorodos, tai parodant, ką reikia spausti. Tada galite spausti su nuoroda susietą mygtuką vietoje to, kad spaustumėte nuorodą pele. Išjungti aktyvuotus prieigos klavišus galite pakartotinu &Ctrl; paspaudimu.

Teisingam šios savybės naudojimui reikia, kad svetainės kūrėjai priskirtų konkrečius klavišus naudodami nuorodos atributą `accesskey`. Daugelis žiniatinklio kūrėjų atributo `accesskey` prie nuorodų neįtraukia, todėl ši savybė tokiuose puslapiuose neveiks.

## Naršyklės identifikacija

Prisijungęs prie svetainės Konquereris nusiunčia trumpą naršyklės identifikatorių, žinomą kaip Naudotojo agentas. Daugelis svetainių naudoja šią informaciją grąžinamų puslapių pakeitimui, priklausomai nuo konkrečios naršyklės stipriųjų ir silpnųjų pusių.

Deja yra gan daug svetainių, kurios atsisako veikti, jei jūs nenaudojate vienos iš naršyklių, kurią svetainė supranta kaip tinkamą, net jei Konqueroris ir visiškai teisingai veikia su dauguma svetainių.

Šią problemą galima išspręsti pakeitus naršyklės identifikatorių, kurį Konqueroris siunčia konkretiems domenams. Tai galite padaryti nustatymų dialoge parinkę Žiniatinklio naršymas Naršyklės identifikacija.

Svetainė gali nevisai teisingai veikti ir dėl &Java; ar JavaScript naudojimo. Jei įtariate, kad tai yra neteisingo veikimo priežastis, įsitikinkite, kad šios savybės įjungtos nustatymų dialogo skiltyje Java ir JavaScript .

Įdiekite Naudotojo agento keitiklio išplėtimą Konquerorio prieduose ir jį įjunkite naudodami meniu punktą Nustatymai Konfigūruoti išplėtimus. Šio išplėtimo pagalba prie Įrankių meniu bus pridėtas punktas Keisti naršyklės tapatybę. Šio punkto pagalba galėsite greitai pakeisti Naudotojo agento reikšmę.

## Žiniatinklio elementų įrašymas ir spausdinimas

Jūs galite įrašyti skaitomą puslapį (ar bent jau jo pagrindinį &HTML; ar panašų išeities tekstą) į vietinį diską naudodami meniu punktą Failas Įrašyti kaip.... Jei skaitomame puslapyje yra kadrai, taipogi veiks ir punktas Failas Įrašyti kadrą kaip.... Pradžioje spauskite kairįjį pelės mygtuką kadre, kurį norėtumėte įrašyti.

Jei puslapyje naudojamas fono piešinukas, jį įrašyti galite naudodami punktą Failas Įrašyti fono paveiksliuką kaip....

Bet jei tai, ko jūs iš tiesų norite yra puikioji paskutinio McLarren nuotrauka, spauskite ant nuotraukos dešinį pelės mygtuką ir iššokusiame meniu parinkite Įrašyti piešinį kaip.... Nepamirškite gerbti savininko autorinių teisių ir paprašykite leidimo prieš naudojant piešinį kam nors kitam nei savo malonumui.

Jei ant nuorodos (kuri gali būti piešinukas) spausite dešinį pelės mygtuką ir iššokančiame meniu parinksite Įrašyti jungtį kaip..., tai į vietinį diską bus atsiųstas ir įrašytas paprastas &HTML; ar panašus išeities kodas.

Paspaudus ant nuorodos (kuri gali būti piešinukas) dešinį mygtuką ir parinkus Kopijuoti nuorodos adresą, į iškarpinę bus nukopijuota nuoroda (&URL;), kurią vėliau galėsite įkelti sakykime į e-pašto laišką, norėdami papasakoti draugui apie šią naują puikią ir naudingą svetainę.

Dešiniu mygtuku paspaudus ant piešinuko ir parinkus Kopijuoti paveikslėlį, į iškarpinę bus nukopijuotas piešinuko &URL;.

Norėdami įrašyti visą puslapį, įskaitant ir piešinukus, Įrankių meniu parinkite Archyvuoti tinklalapį.... Pastebėtina, kad šią savybę teikia priedas, kuris gali būti ir neįdiegtas jūsų sistemoje. Tinklapis bus įrašytas į vieną failą su praplėtimu `.war` ir gali būti atvertas paspaudus ant jo kairiu pelės mygtuku, kai Konqueroris veikia failų tvarkyklės režime.

Žiūrimą puslapį nesunku atspausdinti parinkus meniu punktą Failas Spausdinti..., Spausdinti kadrą arba įrankinės mygtuku Spausdinti.

## &FTP;

&FTP; (Failų persiuntimo protokolas) yra vienas anksčiausių, ir tikriausiai vis dar geriausių, būdų internetu perkelti failus iš vieno kompiuterio į kitą.

Naudodami &FTP; jūs galite matyti failus ir aplankus, esančius nutolusiuose kompiuteriuose taip, tarsi jie būtų jūsų sistemoje, tada galite juos atsisiųsti į savo kompiuterį naudodami įprastines Konquerorio komandas Kopijuoti ir Padėti arba pertempimo būdu ir, jei leidžiama, nusiųsti failus iš savo kompiuterio į nutolusįjį. Norėdami tai pabandyti, įrašykite šią nuorodą &URL;

    ftp://ftp.kde.org/pub/kde

į vietos juostą ir spauskite &Enter;. Jei esate prisijungę prie interneto ir jei &kde; &FTP; stotis nėra per daug užimta, jūs turėtumėte pamatyti aplanką `/pub/kde`, esantį stotyje &kde-ftp;

Nors griežtai kalbant &FTP; nuorodos (&URL;) turėtų prasidėti eilute `ftp://`, o WWW nuorodos – `http://`, Konqueroris yra pakankamai protingas, kad pats išsiaiškintų, ką turite omenyje ir įterptų reikiamus simbolius, jei jūs juos praleisite.

Jungiantis prie &FTP; stoties paprastai reikia kokio nors naudotojo vardo ir slaptažodžio. Kad būtų paprasčiau, dauguma &FTP; stočių laisvam parsiuntimui priims vardą anonymous ir jūsų e-pašto adresą kaip slaptažodį. Kad viskas būtų dar paprasčiau, Konqueroris pats nurodys visą šią informaciją už jus.

Jei bandysite prisijungti prie &FTP; stoties, kuri nereikalauja įprastinio naudotojo vardo ir slaptažodžio, bet kuri yra per daug užimta, kad priimtų daugiau prisijungimų, Konqueroris dažnai interpretuos pranešimą užimtas kaip naudotojo vardo ir slaptažodžio užklausą, todėl parodys dialogą, kuriame paprašys jūsų įvesti šias reikšmes.

Stotys, kurios labiau rūpinasi saugumu, reikalaus tikro naudotojo vardo ir slaptažodžio. Tokiu atveju Konqueroris paprašys juos įvesti. Jūs taipogi galite įtraukti vardą ir slaptažodį į &URL;. Pavyzdžiui

    ftp://naudotojas@ftp.cia.org

Tada Konqueroris paprašys įvesti slaptažodį.

Konqueroris taipogi palaiko automatinį prisijungimą, nurodytą faile `.netrc`. Daugiau informacijos apie tai, kaip įjungti šią savybę rasite adresu http://www.konqueror.org/faq.html#netrc

## Nuorodos su prievadų numeriais

Jei nuorodoje nurodysite prievado numerį, pavyzdžiui taip: `http://intranet.corp.com:1080`, galite gauti klaidos pranešimą Prieiga prie apriboto prievado per POST negalima. Taip daroma saugumo sumetimais. Jei visgi norite pasiekti stotį tuo konkrečiu prievadu, tiesiog pridėkite eilutę

    OverridenPorts=KableliaisAtskirtasPrievadųSąrašas

į `$KDEDIR/share/config/kio_httprc` arba `~/.kde/share/config/kio_httprc`.

Pavyzdžiui

    OverridenPorts=23,15

(neturėtų būti jokių tarpų).

Konqueroris atmes šiuos prievadus (sąrašas yra kietai įprogramuotas faile `kdelibs/kio/kio/job.cpp`):

1, 7, 9, 11, 13, 15, 17, 19, 20, 21, 22, 23, 25, 37, 42, 43, 53, 77, 79, 87, 95, 101, 102, 103, 104, 109, 110, 111, 113, 115, 117, 119, 123, 135, 139, 143, 179, 389, 512, 513, 514, 515, 526, 530, 531, 532, 540, 556, 587, 601, 989, 990, 992, 993, 995, 1080, 2049, 4045, 6000, 6667